ກຸ່ມ al-Shabab ໂຈມຕີ ລົດເມໂດຍສານ ຂອງ ສປຊ ເຮັດໃຫ້ 7 ຄົນເສຍຊີວິດ
ອົງການ UNICEF ກ່າວ​ວ່າ ພະ​ນັກ​ງານ​ຂອງ​ຕົນ 4 ຄົນ​ເສຍ​ຊີວິດ ​ແລະ ອີກ 4 ຄົນ ມີ​ອາການສາ​ຫັດ ໃນເຫດ​ໂຈມ​ຕີ​ ຢູ່​​ເມືອງ Garowe ເຂດ Putland ຂອງ​ໂຊ​ມາ​ເລຍ.
ພວກກຸ່ມຫົວຮຸນແຮງ al-Shabab ໄດ້ອ້າງເອົາຄວາມຮັບ ຜິດຊອບສຳຫລັບການໂຈມຕີດ້ວຍລະເບີດບັ້ນນຶ່ງ ໃນວັນຈັນ ມື້ນີ້ ຕໍ່ລົດເມໂດຍສານ ຂອງອົງການສະຫະປະຊາຊາດ ຢູ່ທາງ ພາກເໜືອຂອງໂຊມາເລຍ ທີ່ເຮັດໃຫ້ມີຜູ້ເສຍຊີວິດ ຢ່າງນ້ອຍ 7 ຄົນ ອົງການກອງທຶນເດັກຂອງສະຫະປະຊາຊາດ ຫລື UNICEF ກ່າວວ່າ ພະນັກງານຂອງຕົນ 4 ຄົນເສຍຊີວິດ ແລະ ອີກ 4 ຄົນ ມີອາການສາຫັດ ຫລັງຈາກການໂຈມຕີດັ່ງກ່າວ ຢູ່ເມືອງ Garowe ໃນເຂດ Putland ຂອງໂຊມາເລຍ ໃນຂະນະທີ່ ພວກເຂົາເຈົ້າກຳລັງເດີນທາງ ຈາກບ້ານພັກ ໄປຍັງຫ້ອງການ ຜູ້ຕາງໜ້າພິເສດຂອງອົງການສະຫະປະຊາຊາດ ປະຈຳໂຊມາເລຍ ທ່ານ Nick Kay ໄດ້ປະນາມການໂຈມຕີນັ້ນ ໂດຍກ່າວຜ່ານທາງ Twitter ວ່າ ທ່ານ ການວາງລະເບີດໃນມື້ນີ້ ແມ່ນເປັນການໂຈມຕີ ຄັ້ງທີ 3 ຂອງກຸ່ມ al-Shabab ຕໍ່ພະນັກງານ ຂອງອົງການສາກົນ ທີ່ເຮັດໃຫ້ມີການເສຍຊີວິດ ໃນໄລຍະ 3 ມື້ ທີ່ຜ່ານມາ ໃນວັນອາທິດວານນີ້ ພວກຫົວຮຸນແຮງດັ່ງກ່າວ ໄດ້ສັງຫານ ທະຫານຮັກສາສັນຕິພາບ ຂອງສະຫະພາບອາຟຣິກາ ຈາກປະເທດ ບູຣຸນດີ ຈຳນວນ 3 ຄົນ ແລະ ເຮັດໃຫ້ທະຫານ ຄົນອື່ນໆອີກຈຳນວນນຶ່ງ ໄດ້ຮັບບາດເຈັບ ໃນເມືອງ Lego ຢູ່ທາງພາກໃຕ້ຂອງໂຊມາເລຍ